روبى

روبى، مغنيه و ممثله مصريه، اسمها الحقيقى رانيا حسين توفيق، اتولدت فى حى المنيره فى القاهره فى مصر واصلها من الصعيد من اسيوط. خدت ليسانس كلية حقوق جامعة بنى سويف. و كانت بتقدم برامج فنيه فى قناة دريم و قناة المحور المصريه. اول ظهور ليها كان من فى دور ليها فى فيلم "فيلم ثقافى" سنة 2000 و كان دور صغير اوى  و ظهر اسمها فى التترات رانيا حسين.

روبى اشتهرت كمغنيه مع ظهور اول كليب ليها "انت عارف ليه" (2003) اللى اتصور فى كوبا. عملت اول أدوارها فى فيلم فيلم ثقافى و بعدها اشتغلت فى فيلم سكوت هنصور من اخراج الراحل يوسف شاهين فى (2001) اللى اختارلها اسم الشهرة روبى، وعملت فيه دور پولا بنت لطيفه فى الفيلم. المخرج شريف صبرى هوه اللى كان بيرعاها من الناحيه الفنيه من ساعة ما قدمها فى أول كليباتها "انت عارف ليه"، و كمان اخرج و انتج اول بطوله سينمائيه ليها و هو فيلم بعنوان "سبع ورقات كوتشينه" لحد ما انتها العقد بينها و بين شركة شريف صبرى للانتاج فى 2007. منتجها و منظم حفلاتها الجديد هوه رجل الاعمال وليد مصطفى .

 دراستها للقانون 
ف سنة 2009 روبى بعدت شويه عن الفن عشان تكمل دراستها ف كلية الحقوق جامعة بنى سويف. و دا كان نفس اللى عملته الفنانه المصريه زبيده ثروت فزبيده ثروت اعتزلت الفن مؤقت سنة 1963 لمدة ست سنين عشان تتفرغ لتكملة دراسة القانون وتتفرغ لرعاية عيلتها و رجعت للتمثيل سنة 1969. الانتقادات و تعليقات الناس ماسابتهاش فى فترة دراستها، فيه حرانين قالت ان روبى كانت بتروح الكليه بلبس "مثير" و ان حرس الجامعه  منعوها تخش الكليه حسب اللى قالته الجرانين.

 نقابة الموسيقيين 
حصل كلام وجدل كتير لما انضمت لنقابة الموسيقيين وفيه ناس اتهمت حسن ابو السعود نقيب الموسيقيين بحاجات كتير وفيه اشاعة طلعت انها انضمت للنقابه بسبب انها دفعت 50 الف جنيه لصندوق معاشات و اعانات النقابة وعشرتلاف جنيه رسم للنقابه عن فيلم سبع ورقات كوتشينه. و حلمى بكر اعترض علا انضمامها للنقابة. نبيه الوحش المحامى رفع قضية عشان كان معترض علا انضمام روبى لنقابة المهن الموسيقيه سنة 2004 ومعرفش يوصل لحاجة ساعتها ومخدش حكم. وبسبب الموضوع دا شريف صبرى اجل البومها مشيت ورا احساسى لحد ما المشكله تخلص. وف سنة 2007 هيئة مفوضين الدولة فى محكمة القضاء الادارى فى مجلس الدولة فى مصر طلعت قرار بالزام حسن ابو السعود انه يشطب عضوية رانيا حسين محمد توفيق وشطب اسمها من جدول قيد النقابة.
حلمى بكر قال -ف مقابله مع وكالة الانباء الالمانيه- ان عضوية روبى ف النقابه باطله عشان اى لجنة قيد لاعضاء جداد حسب لايحة النقابه لازم تتشكل من برا مجلس الاداره و بحضور النقيب او رئيس لجنة القيد. ولجنة قيد روبى كل اعضاءها من مجلس ادارة النقابه و رئيس لجنة القيد رضا رجب محضرش واعترض علا اللى حصل.

 منعها من الغنا فى سوريا 
صباح عبيد نقيب الفنانين السوريين اصدر قرار سنة 2007 بمنع روبى و اليسا و هيفاء وهبى انهم يغنو فى سوريا. عبيد قال ان السبب هوه "الحد من اللبس العريان" زى ما قال. بعدها صباح عبيد استقال سنة 2008 و فيه مصادر فنيه قالت انه اتعرض لضغوط عشان يستقيل بسبب قراراته المتلخبطه مع المغنيات التلاته و غيرهم من الفنانين السوريين زى مياده الحناوى و چورچ وسوف اللى هددهم بشطبهم من النقابه عشان اتاخرو فى انهم يسددو الرسوم النقابيه السنويه.

 البومات 
 ابقا قابلنى (2004) 
 ليه بيدارى كدا: ڤيديو 
 انت عارف ليه : ڤيديو
 كل ما اقوله اه: فى فيلم 7 ورقات كوتشينه
 ابقا قابلنى: ڤيديو 
 انا عمرى ماستنيت حد: فى فيلم 7 ورقات كوتشينه.
 غاوى: فى فيلم 7 ورقات كوتشينه

 مشيت ورا احساسى (2007) 

 مشيت ورا احساسى: ڤيديو
 مالى 
 اه من عمايله
 مش هتقدر: ڤيديو 
 اسألنى هتعرف
 يا اما انا
 بشتاق لعنيك

 سنجل 
 ليه فى فيلم ليلة البيبى دول
 اول مره فى فيلم الوعد
  يالرموش ڤيديو

 افلام 

 فيلم ثقافى سنة 2000 اخراج محمد امين
 سكوت هنصور سنة 2001 اخراج يوسف شاهين.
 سبع ورقات كوتشينه اول بطوله مطلقه سنة 2004 اخراج شريف صبرى.
 ليلة البيبى دول ظهور خاص بشخصيتها الحقيقيه فى اخر مشهد بتأدية اغنية الفيلم سنة 2008 اخراج عادل اديب
 الوعد سنة 2008 اخراج محمد ياسين
 فيلم الشوق مع احمد عزمى و سوسن بدر
 فيلم الحرامى و العبيط
 فيلم الحفله  مع احمد عز

 مسلسلات 
 مسلسل بدون ذكر اسماء مع احمد الفيشاوى
 مسلسل سجن النسا فى دور رضا بيومى

 مصادر 



تصنيف:مواليد 1981
تصنيف:مغنيات مصريات
تصنيف:ممثلات مصريات
تصنيف:مغنيات اغراء
تصنيف:ممثلات اغراء
تصنيف:اشخاص من بنى سويف